Съществуват няколко основни вида автостъкла, които имат следните характеристики:
Закалено стъкло - това е стъкло, което повече се използва за странични стъкла. То е пет пъти по-здраво от обикновеното. При счупване се разпада на малки закръглени парчета.
Дуплекс - това е едно от първите композитни стъкла. Състои се от стъкло, покрито със слой прозрачна пластмаса, затова се нарича още ламинирано стъкло. Това придава на цялата конструкция допълнителна здравина и безопасност от летящи парчета при счупване. Това стъкло не се използва вече в производството на нови автомобили.
Триплекс (triplex)- това е трипластово стъкло, което се състои от две стъкла, които са органични или силикатни и специален полимерен филм, които се втвърдява под въздействието на светлината. Това стъкло е по-здраво от дуплекса и при удар не се разпада на парчета, а само се напуква. Това се дължи на средния слой, който не позволява разпиляването на парчетата.
Многослойно стъкло - изготвя се с няколко полимерни слоя. То е много по-здраво от triplex glass и още се нарича бронирано стъкло. Използва се при автомобили със
специални режими.